CELEX: 32021D0033
Language: lv
Date: 2021-01-14 00:00:00
Title: Komisijas Īstenošanas lēmums (ES) 2021/33 (2021. gada 14. janvāris) par atļauju Spānijai neņemt vērā noteiktas darījumu kategorijas PVN pašu resursu bāzes aprēķinam attiecībā uz autoru pakalpojumiem līdz 2024. gada beigām (izziņots ar dokumenta numuru C(2021) 80) (Autentisks ir tikai teksts spāņu valodā)

18.1.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 15/9
               
            
         KOMISIJAS ĪSTENOŠANAS LĒMUMS (ES) 2021/33
         (2021. gada 14. janvāris)
         par atļauju Spānijai neņemt vērā noteiktas darījumu kategorijas PVN pašu resursu bāzes aprēķinam attiecībā uz autoru pakalpojumiem līdz 2024. gada beigām
         
            
               (izziņots ar dokumenta numuru C(2021) 80)
            
         
         (Autentisks ir tikai teksts spāņu valodā)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Atomenerģijas kopienas dibināšanas līgumu,
         ņemot vērā Padomes Regulu (EEK, Euratom) Nr. 1553/89 (1989. gada 29. maijs) par galīgajiem vienotajiem pasākumiem, lai iekasētu pašu resursus, ko veido pievienotās vērtības nodokļi (1), un jo īpaši tās 6. panta 3. punkta pirmo ievilkumu,
         apspriedusies ar Padomdevēju komiteju pašu resursu jautājumos,
         tā kā:
         
                     (1)
                  
                  
                     Saskaņā ar Padomes Direktīvas 2006/112/EK (2) 376. pantu Spānija var turpināt atbrīvot no nodokļa minētās direktīvas X pielikuma B daļas 2. punktā paredzētos pakalpojumus, ko sniedz autori, piemērojot nosacījumus, kas šajā dalībvalstī bija spēkā 1993. gada 1. janvārī. Saskaņā ar Regulas (EEK, Euratom) Nr. 1553/89 2. panta 2. punktu šie darījumi ir jāņem vērā, nosakot pievienotās vērtības nodokļa (PVN) pašu resursu bāzi.
                  
               
                     (2)
                  
                  
                     Ar Komisijas Īstenošanas lēmumu (ES, Euratom) 2015/2189 (3) Spānijai bija atļauts no 2015. gada 1. janvāra līdz 2019. gada 31. decembrim PVN pašu resursu bāzes aprēķinam neņemt vērā autoru pakalpojumus, kā minēts Direktīvas 2006/112/EK X pielikuma B daļas 2. punktā.
                  
               
                     (3)
                  
                  
                     Spānija 2019. gada 19. februāra vēstulē lūdza Komisijai atļauju PVN pašu resursu bāzes aprēķinam arī turpmāk neņemt vērā konkrētas darījumu kategorijas. Spānija it īpaši nevar veikt precīzu PVN pašu resursu bāzes aprēķinu darījumiem atbilstīgi Direktīvas 2006/112/EK X pielikuma B daļas 2. punktam attiecībā uz autoru pakalpojumiem. Šādi aprēķini varētu radīt nesamērīgu administratīvo slogu, kas nebūtu attaisnojams saistībā ar minēto darījumu ietekmi uz Spānijas kopējo PVN pašu resursu bāzi. Tādēļ būtu jāatļauj Spānijai PVN resursu bāzes aprēķinam neņemt vērā autoru pakalpojumus.
                  
               
                     (4)
                  
                  
                     Pārredzamības un juridiskās noteiktības labad ir lietderīgi noteikt šai atļaujai termiņu,
                  
               IR PIEŅĒMUSI ŠO LĒMUMU.
         
            1. pants
            Lai aprēķinātu PVN pašu resursu bāzi no 2020. gada 1. janvāra līdz 2024. gada 31. decembrim, Spānijai atļauj neņemt vērā autoru pakalpojumus, kā minēts Direktīvas 2006/112/EK X pielikuma B daļas 2. punktā.
         
         
            2. pants
            Šis lēmums ir adresēts Spānijas Karalistei.
         
         
            Briselē, 2021. gada 14. janvārī
            
               
                  Komisijas vārdā –
               
               
                  Komisijas loceklis
               
               Johannes HAHN
            
         
         
            (1)  OV L 155, 7.6.1989., 9. lpp.
         
         
            (2)  Padomes Direktīva 2006/112/EK (2006. gada 28. novembris) par kopējo pievienotās vērtības nodokļa sistēmu (OV L 347, 11.12.2006., 1. lpp.).
         
            (3)  Komisijas Īstenošanas lēmums (ES, Euratom) 2015/2189 (2015. gada 25. novembris), ar ko Spānijai atļauj neņemt vērā noteiktas darījumu kategorijas PVN pašu resursu bāzes aprēķinam (OV L 312, 27.11.2015., 23. lpp.).